# data[].attributes.body
Predarea online permite accesul la educație de oriunde, eliminând barierele geografice. Elevii din zone rurale sau cu mobilitate redusă pot participa la lecții fără deplasări lungi. Conform studiilor recente, această flexibilitate a crescut rata de înscriere în programe educaționale cu până la 20%. (Sursă: Edus Platform, 2025)

# data[].attributes.body
Elevii și profesorii pot învăța și preda în ritmul propriu, ajustând orele în funcție de nevoi. Acest lucru este ideal pentru cei care lucrează sau au responsabilități familiale, promovând un echilibru mai bun între educație și viață personală.

# data[].attributes.attachment_link.readable_text
Tehnologia este acum mai mult decât un instrument auxiliar în educație, este un partener, un punct de întâlnire pentru elevi și profesori. Folosită corect, oferă oportunități de învățare interactivă și poate transforma sala de clasă într-un mediu dinamic și adaptabil nevoilor fiecărui elev.

În acest sens, EDUS a dezvoltat cursul Proiectarea și desfășurarea activităților de învățare cu suport digital, un instrument pentru cadrele didactice care doresc să integreze tehnologia în procesul educațional. Dar cum se armonizează aceste resurse digitale cu predarea tradițională?

Un prim pas în integrarea digitalului este selecția platformelor educaționale adecvate. Profesorii ar trebui să opteze pentru aplicații care:

Se aliniază cu obiectivele curriculare;

Favorizează interacțiunea și colaborarea;

Oferă feedback imediat;

Sunt intuitive și accesibile.

Cursul Proiectarea și desfășurarea activităților de învățare cu suport digital include concepte teoretice despre avantajele și limitele tehnologiei în educație, dar pune accent pe aplicații practice pentru dezvoltarea unor lecții care să capteze atenția elevilor. Printre aplicațiile recomandate în cadrul cursului se numără:

Platforme educaționale interactive care permit crearea de materiale digitale, lecții animate și conținut multimedia accesibil elevilor. Acestea includ biblioteci virtuale cu materiale 3D și resurse vizuale care îmbunătățesc învățarea.

Instrumente pentru organizarea lecțiilor ce ajută profesorii să gestioneze activitățile din clasă, cu opțiuni de cronometrare și distribuire a sarcinilor.

Aplicații pentru activități interactive care transformă materialele de studiu în lecții dinamice. Profesorii pot crea fișe de lucru digitale, pot integra întrebări direct în videoclipuri educaționale și pot utiliza prezentări interactive pentru a stimula participarea elevilor, atât în clasă, cât și în mediul online.

Crearea unui echilibru între tehnologie și metodele tradiționale

Conform ministrului Educației Daniel David, expunerea la ecrane timp de 2-4 ore pe zi este benefică pentru ca un copil să nu piardă avantaje competitive. Studiile arată că utilizarea moderată a tehnologiei în educație poate contribui la dezvoltarea competențelor necesare într-o societate digitalizată, oferind beneficii cognitive și sociale semnificative. (sursa: Edupedu).
Integrarea tehnologiei nu trebuie să înlocuiască metodele clasice de predare, ci să le completeze. De exemplu, un profesor poate utiliza o platformă digitală pentru a evalua rapid cunoștințele elevilor înainte de a aprofunda subiectul printr-o discuție în clasă.

Personalizarea procesului de învățare

Unul dintre cele mai mari avantaje ale aplicațiilor educative este posibilitatea de a adapta conținutul în funcție de ritmul fiecărui elev. Elevii pot primi exerciții suplimentare pentru consolidarea cunoștințelor de bază sau provocări extra pentru cei care doresc să aprofundeze materia.

Evaluările cu ajutorul aplicațiilor online oferă un mod relevant și rapid de a monitoriza progresul elevilor. Numeroase instrumente permit integrarea testelor interactive în timpul sau la finalul lecției.

Pentru ca tehnologia să fie folosită în siguranță, cadrele didactice trebuie să definească reguli clare privind utilizarea dispozitivelor și să promoveze un comportament adecvat în mediul online. Sub semnul responsabilității colective, este important ca atât profesorii, cât și elevii să respecte protecția datelor personale, securitatea cibernetică și să apeleze la surse de informare verificate.

# data[].attributes.attachment_link.title
Tehnologia în educație: Integrarea aplicațiilor digitale în predare

# data[].attributes.attachment_link.description
Tehnologia este acum mai mult decât un instrument auxiliar în educație, este un partener, un punct de întâlnire pentru elevi și profesori. Folosită corect, oferă ...

# data[].attributes.body
Tehnologiile digitale oferă acces la videoclipuri, simulări și aplicații interactive, făcând lecțiile mai captivante. De exemplu, platforme ca Khan Academy sau Edus ajută la vizualizarea conceptelor abstracte, îmbunătățind înțelegerea cu 30-40%.

# data[].attributes.attachment_link.title
Educație tehnologică, Clasa I, Învățăm digital

# data[].attributes.body
Elevii pot interacționa cu colegi din alte țări prin forumuri și proiecte online, dezvoltând abilități interculturale esențiale în lumea modernă.

# data[].attributes.body
Aplicațiile digitale permit adaptarea conținutului la nivelul fiecărui elev, folosind algoritmi de inteligență artificială. Acest lucru crește motivația și eficiența învățării, conform unui studiu Ipsos din 2024.

# data[].attributes.attachment_link.title
7 din 10 români consideră benefică utilizarea mai intensă a tehnologiei digitale în școli, dar semnalează și un set de bariere semnificative care îngreunează procesul (studiu Ipsos pentru Edge Institute)

# data[].attributes.attachment_link.description
7 din 10 români sunt deschiși față de integrarea tehnologiei în școli și văd în digitalizare o șansă pentru creșterea calității educației, dar semnalează și un set de bariere semnificative care îngreunează procesul, relevă studiul studiu realizat de Ipsos pentru Edge Institute, think tank care are drept misiune accelerarea digitalizării României. „România nu poate rămâne […]

# data[].attributes.body
Integrarea tehnologiilor în educație pregătește elevii pentru piața muncii viitoare, dezvoltând abilități de programare, analiză de date și rezolvare de probleme creative. Rapoarte OCDE subliniază că lecțiile de programare îmbunătățesc rezolvarea problemelor cu 25%.

# data[].attributes.body
Platformele online permit teste automate și feedback instant, economisind timp profesorilor și oferind date detaliate despre progresul elevilor.

# data[].attributes.attachment_link.title
Digitalizarea educatiei schimbă modul in care inveti | #BREAKFAST cu Bubu si Andrei

# data[].attributes.body
Deși investiția inițială în tehnologie este mare, pe termen lung se reduc cheltuielile cu materiale didactice tradiționale, cum ar fi cărți sau transport.

# data[].attributes.attachment_link.provider_name
Didacto.ro | Cursuri de germană și franceză pentru copii

# data[].attributes.attachment_link.readable_text
Până de curând, tehnologia și educația nu erau doi termeni care nu se asociau prea des, în special folosiți în sintagma „tehnologia în educație", care ar reprezenta un rol major pentru tehnologie în învățare. Majoritatea persoanelor considerau că dacă stai la calculator sau pe telefon nu faci nimic productiv.

Însă, în ultimii ani, au apărut o multitudine de platforme online, care facilitează procesul de învățare. Cum ar fi: kahoot.com, vocaroo.com, mykoolio.com sau twinkl.com. Prin intermediul acestora copiii pot accesa informația mult mai ușor, fiindu-le la îndemână să învețe de pe un device pe care oricum îl folosesc zilnic.

De asemenea, tehnologia în educația a început să fie o mare parte din acest proces, începând cu lockdown-ul din anul 2020. Astfel, pentru copii contemporani combinarea tehnologiei cu învățarea la clasă este în principiu benefică, deoarece oferă o diversificare a modului clasic de predare.

Despre importanța educației și evoluția ei

Educația stă la baza formări unei societăți. Cu cât oamenii sunt mai bine educați, cu atât nivelul de viață este mai ridicat. Însă, această educație nu se referă doar la cât de multă matematică, fizică sau gramatica unei limbi străine cunoști, ci și cât de bine reușești să empatizezi sau să rezolvi problemele care apar neașteptat.

Acum sute de ani nu exista un loc unde copii puteau primi o educație desăvârșită, astfel pe parcursul evoluției umane s-a hotărât că ar fi de folos pentru copii să învețe să citească și să scrie. La început doar băieții puteau învăța, iar fetele erau considerate drept cele care trebuiau doar să aibă grijă de casă, deci nu primeau o educație prea bună.După aceea, s-a ajuns ca și fetele să poată studia și astfel cine dorea să învețe avea acces liber spre acest lucru.

Despre cerințele erei digitale în domeniul educației

După cum am menționat și mai sus, ultimii ani au adus o evoluție majoră în privința digitalizării educației. Tot mai multe companii oferă resurse digitalizate pentru învățare. Pe lângă platformele interactive și jocurile educative se regăsesc și manualele, care până acum le aveam doar pe hârtie, în format digital.

Acest lucru ușurează procesul de predare, deoarece cadrul didactic poate accesa sutele de resurse de oriunde, cu unica condiție de a avea conexiune la internet. Pe de altă parte, tehnologia în educație se poate utiliza și fără a avea acces la internet.

O mare parte dintre resursele pe care le găsim în mediul online se pot descărca pe calculator, astfel ele pot fi folosite oricând de profesori. De asemenea, cadrul didactic poate folosi programe care sunt deja pe calculator, de exemplu PowerPoint, pentru a realiza animații și momente de predare interactive.

Așadar, tehnologia în educație poate deveni cu ușurință o parte integrantă a actului de predare-învățare. Folosind aplicații simple și accesibile, cadrul didactic poate să utilizeze tehnologia în educație pentru a face orele de curs mai interesante și atractive.

Ce competențe solicită era digitală și cum pot fi dezvoltate / însușite

Pentru a putea folosi tehnologia în educație și învățare este necesar ca profesorul și elevul să aibă un minim de competențe digitale.

Cadrul didactic trebuie să învețe despre cele mai noi tehnici pe care le poate folosi în procesul de predare, pentru a putea utiliza tehnologia în educație. Acest lucru nu este dificil, deoarece internetul este plin de filmulețe și articole pe care le poate utiliza pentru sprijin și îndrumări. De exemplu, câteva sfaturi puteți găsi aici și aici.

O competență extrem de folositoare este programarea. Dacă un cadru didactic știe să lucreze, chiar și cu HTML, care este cel mai ușor limbaj de programare, atunci poate crea site-uri foarte interesante. Dacă doriți să învățați despre acest subiect puteți accesa site-ul w3schools.com.

Dar, chiar dacă cadrul didactic nu are cele mai bune abilități în folosirea calculatorului și tehnologiei, poate începe cu prezentări scurte, dar interactive. Acestea le poate realiza în PowerPoint sau Canva. Cu ajutorul acestor două aplicații pe care le poate folosi pentru a preda sau recapitula, profesorul va reuși să atragă atenția elevilor.

Un alt aspect care trebuie luat în considerare este nivelul competențelor digitale ale elevilor. În cazul în care aceștia nu se descurcă foarte bine, nu este o problemă majoră. Copiii și tinerii învață foarte repede și sunt curioși să afle lucruri noi. Astfel, când profesorul aduce o metodă sau platformă nouă de pe care elevii pot învăța, aceștia se vor obișnui repede cu ea.

Deci, folosirea tehnologie în educație, la clasa de elevi, poate începe de la un nivel mic de competențe digitale, dar pe parcurs va veni de la sine dorința de a afla mai multe.

Avantaje pentru tehnologia în educație

1. Tehnologia în educație are ca prim avantaj diversificarea metodelor de predare. Prin utilizarea prezentărilor, videoclipurilor sau jocurilor online educative, profesorul oferă posibilitatea elevilor de a învăța despre subiectele discutate, prin metode inovative care îi captivează.

2. De asemenea, prin anumite jocuri și aplicații pentru mai mulți jucători, elevii pot interacționa unul cu celălalt. În acest mod vor reuși să lucreze ca o echipă pentru a duce la final scopul exercițiului.

3. Prin utilizarea tehnologiei, profesorilor le va fi mai ușor să realizeze fișe de lucru. Folosind un calculator, pot schimba cu ușurință structura sau formularea din acestea. De exemplu, în cazul meseriilor care se schimbă, profesorul poate să adauge sau să scoată anumite meserii de pe fișa de lucru pentru a fi la curent cu cele mai noi joburi. Iar, în acest mod nu trebuie să refacă toată fișa de lucru.

4. Nu în ultimul rând, când se rezolvă sarcinile pe o aplicație, în general sunt mai concise. Adică, se utilizează de multe ori întrebările grilă sau cele cu răspuns scurt. Dar, cu siguranță că există și anumite aplicații și moduri în care tehnologia poate fi folosită în educație.

Dezavantaje pentru tehnologia în educație

1. Un prim dezavantaj pentru tehnologia în educație este faptul că în acest context copiii lucrează cu anumite noțiuni abstracte. Lucru care e dificil pentru elevii până în clasa a patra, deoarece ei au dificultăți în a recunoaște o noțiune care nu este concretă, palpabilă.

2. În cazul în care elevii ar folosi telefonul personal pentru rezolvarea acestor sarcini, s-ar putea ca aceștia să fie distrași. Deoarece sunt obișnuiți să folosească telefonul respectiv pentru alte jocuri și activități de relaxare, sunt șanse mari ca aceștia să uite că trebuie să fie atenți și să înceapă să se joace cu telefonul sau să facă complet altceva. Pentru această problemă, soluția ar fi utilizarea unor telefoane sau alte device-uri doar în timpul orelor de curs.

Concluzie pentru tehnologia în educație

După cum vedeți, nu am găsit multe dezavantaje pentru utilizarea tehnologiei în procesul educativ, mai ales dacă luăm în considerare ce procent mare are aceasta în viața noastră. Așadar, pentru elevi ar fi un beneficiu foarte mare să poată învăța prin intermediul tehnologiei.

Așadar, tehnologia în educație este benefică, deoarece în acest mod elevii vor putea folosi ceva cunoscut pentru a învăța lucruri noi și interesante. Totul poate începe de la cinci minute o dată pe săptămână, până la încadrarea platformelor online la fiecare curs.

Pentru a afla cum puteți folosi tehnologia în procesul de evaluare și primire de feedback, dar și despre importanța feedback-ului accesați acest link. Mai mult, participă GRATUIT la un curs și atelier conversațional de germană pentru a face cunoștință cu metodele interactive și atractive pe care le folosim în predarea limbii germane în mediul online, dar și pe trainerii noștri.

# data[].attributes.attachment_link.title
Tehnologia în educație - Avantaje și dezavantaje

# data[].attributes.attachment_link.description
Tehnologia reprezintă o mare parte din viața noastră. Așa că de ce să nu o folosim și în procesul educațional? În acest articol veți afla despre cum poate fi integrată tehnologia în educație.

# data[].attributes.body
Predarea online reduce contactul uman, ceea ce poate duce la izolare socială și dificultăți în dezvoltarea abilităților de comunicare non-verbală. Mulți elevi simt lipsa motivației fără prezența fizică a profesorului.

# data[].attributes.body
Conexiuni instabile sau defecțiuni ale echipamentelor pot întrerupe lecțiile, afectând calitatea educației, mai ales în zonele cu infrastructură slabă din România.

# data[].attributes.body
Elevii se pot distra ușor cu alte aplicații, ceea ce scade concentrarea. Studii arată că atenția medie în online este cu 15% mai scăzută decât în clasă tradițională.

# data[].attributes.attachment_link.title
2/2 Lectia 809 Metoda figurativa folosita la predarea fractiilor si operatiilor cu fractii - Clasa 4

# data[].attributes.body
Nu toți elevii au acces la internet rapid sau dispozitive adecvate, creând un decalaj digital între cei din medii urbane și rurale.

# data[].attributes.body
Expunerea prelungită la ecrane poate afecta sănătatea ochilor și somnul, ducând la oboseală și probleme posturale la copii. Recomandările OMS sugerează limite de timp zilnic.

# data[].attributes.headline
Riscuri de securitate și confidențialitate

# data[].attributes.subject
Riscuri de securitate și confidențialitate

# data[].attributes.body
Datele elevilor pot fi expuse la breșe cibernetice, iar platformele nesigure pot facilita bullying-ul online sau accesul la conținut inadecvat.

# data[].attributes.attachment_link.readable_text
Importanța educației digitale a fost pusă sub semnul întrebării în România, în special până să înceapă criza sanitară, cunoscută sub denumirea de Pandemia Covid-19. Digitalizarea învățământului a devenit o necesitate, iar nevoia copiilor de a beneficia de toate condițiile pentru a avea acces la educația online s-a transformat într-o prioritate.

Dincolo de aparatura necesară, conexiunea la internet și niște profesori dornici să îi îndrume, copiii au nevoie și de cunoștințe digitale. Competențele digitale, parte din cele 8 competențe fundamentale pentru învățarea de-a lungul vieții, se referă la alfabetizarea digitală, comunicare, creare de conținut digital, siguranța și modul în care soluționăm problemele.

De aceea, în acest articol vei descoperi de ce este importantă educația digitală, dar și cum poate influența dezvoltarea adulților de mâine, înconjurați de tehnologie la tot pasul. În plus, în cadrul cursurilor de la Logiscool, copiii au oportunitatea de a se transforma din simpli consumatori de conținut online, în creatorii propriilor produse digitale, de la jocuri, la videouri interactive și nu numai.
Ce înseamnă educație digitală?
Dacă ar fi să definim cât mai simplu ce este educația digitală, am spune că reprezintă o modalitate inovatoare prin care tehnologiile moderne și instrumentele digitale sunt integrate astfel încât să sprijine procesul de predare și învățare. Practic, tradiționalul manual și clasica tablă neagră s-au transformat într-un ecran colorat și numeroase fișiere, imagini și video-uri educative, astfel încât copiii și tinerii să poată asimila mai ușor și rapid informațiile.

Chiar dacă educația digitală nu poate înlocui pe deplin metodele clasice de învățare, aceasta vine în sprijinul tinerilor dornici să exploreze și să asimileze informații noi prin diverse metode și cursuri practice, cu exerciții aplicate.

La Logiscool am creat un sistem complex și eficient prin care copiii nu doar că își pot îmbunătăți și perfecționa abilitățile digitale, ci își pot exprima creativitatea, cultiva spiritul analitic și critic, dar și un set de abilități utile pentru un viitor job. Astfel, indiferent de contextul social, economic sau politic, educația digitală este mai mult decât o simplă alternativă pentru cei mai pasionați dintre copii, ci mai degrabă o necesitate.
Ce ne-a învățat pandemia despre importanța educației digitale?
Contextul pandemic nu a făcut decât să evidențieze cât de importantă este educația digitală într-o societate dominată de tehnologie. Dacă până să înceapă criza sanitară, alfabetizarea digitală în România și nu numai, era văzută mai degrabă ca o simplă opțiune, în prezent aceasta a devenit o componentă esențială pentru învățământ, dezvoltarea de noi abilități, dar și pentru joburile viitorului.

Conform UNICEF, efectele pandemiei asupra sistemului educațional au fost de amploare, afectând numeroase țări și un număr în creștere de copii:

„Pandemia de COVID-19 a dus la închiderea şcolilor în 20 de ţări şi la închiderea unităţilor preşcolare în 19 ţări din Europa şi Asia Centrală. Acest lucru a afectat un număr total de 49,8 milioane de copii, începând de la preşcolari până la liceeni, care au avut parte de un ultim semestru şcolar foarte perturbat (în cazul în care acesta a existat totuşi), care a culminat cu închiderea şcolilor."

Raportul realizat de organizația Concordia prezintă problemele cu care s-au confruntat ONG-urile care activează în zona de educație, în special în zona rurală, cât și tipurile de intervenții pe care le-au desfășurat: au primit susținere 4000 de unități de învățământ, 117.489 elevi, 15.541 profesori și 71.894 beneficiari vulnerabili.

În acest context, noi, Logiscool, am făcut un parteneriat cu Fundația Vodafone și cu organizația World Vision România în proiectul Școala din valiză, pentru ca „niciun elev să nu rămână în urmă" cu învățarea. Am ales, de asemenea să susținem și profesorii Teach for România, prin donații de la atelierele de programare de pe timpul verii.
Educația digitală în România
Deși în ultimii ani tehnologia și implicit educația digitală au luat amploare la nivel global, România se află printre țările cu cel mai mic procent de tineri alfabetizați digital din Europa.

Conform datelor publicate de EUROSTAT, în anul 2019 România se afla pe ultimul loc în Uniunea Europeană în ceea ce privește procentul de tineri între 16 și 24 de ani care au competențe digitale de bază (doar 56%), în timp ce Croația, de exemplu, înregistra un procent de 97% din aceeași grupă de vârstă. Sunt competențe care asigură inclusiv accesul la școli, universități sau cursuri de formare și, mai ales într-un context în care totul s-a mutat în digital, ne putem da seama în ce măsură au fost și sunt afectați tinerii.

Principalele motive pentru care educația digitală din România este sub media celorlalte țări europene sunt:

Lipsa de echipamente performante din școli;

Lipsa unui curriculum dedicat educației digitale încă de la grădiniță;

Lipsa de profesori sau specialiști în domeniul digital în școli;

Platforme educaționale insuficiente;

Lipsa conexiunii la internet în anumite zone.

România este considerată un Silicon Valley al Europei, fiind recunoscută pentru forța de muncă din domeniul IT dar și pentru viteza impresionantă a internetului. Cu toate acestea, în mod paradoxal, gradul de alfabetizare digitală a copiilor și tinerilor continuă să fie scăzut comparativ cu celelalte state membre UE, inclusiv în 2022, conform Indicelui economiei și societății digitale.

Care sunt avantajele educației digitale și ce au de pierdut copiii fără abilități digitale?
Termenul „digital" este asociat adesea cu flexibilitate, conectivitate și viitor, iar educația digitală le include pe toate acestea. Scopul principal al alfabetizării digitale timpurii este să-i încurajeze pe cei mici să îmbrățișeze schimbarea și inovația mult mai ușor dar și să-i învețe cum să creeze propriile produse virtuale. În plus, cu ajutorul unei baze solide în materie de cunoștințe în domeniul digital, copiii și tinerii nu doar că ar putea face față cu brio situațiilor similare cu cele întâmpinate în contextul pandemic, ci și la capitolul joburi și meserii ale viitorului.

Principalele avantaje ale educației digitale de la vârste cât mai mici sunt:

Procesul de învățare devine mai eficient în timp;

Accesul rapid și ușor pentru oricine (inclusiv pentru copiii cu dizabilități);

Acces la numeroase materiale și unelte digitale interesante, pentru a face cursurile mai interactive și captivante;

Profesorii pot personaliza procesul de învățare în funcție de nevoile individuale ale elevilor;

Cultivarea unei mentalități ce permite adaptarea constantă la noile tehnologii și implicit la viitor;

Flexibilitatea de a reveni asupra lecțiilor, accesând înregistrările video;

O perspectivă de ansamblu asupra progresului (studenții/elevii pot vedea o înregistrare online a muncii lor, notele obținute, dar și cerințele pe care trebuie să le îndeplinească pentru a termina cursul);

Pregătirea și adaptarea pentru joburile viitorului și pentru cerințele de pe piața de muncă (aproximativ toate meseriile din viitor vor presupune cunoștințe digitale).

Există și dezavantaje ale educației digitale?
Dezvoltarea unor abilități digitale vine la pachet cu numeroase beneficii pentru copii și tineri, însă învățământul și predarea online pot avea dezavantajele lor. Pe perioada pandemiei, atât copiii, cât și părinții și profesorii s-au confruntat cu anumite impedimente, atât din punct de vedere logistic, cât și la nivel de comunicare și relații interumane. Însă, acum odată cu ameliorarea situației pandemice, la Logiscool competențele digitale sunt asimilate într-o manieră interactivă, atât prin intermediul cursurilor online, cât și în sala de clasă.

Însă, dacă ar fi să luăm în considerare predarea exclusiv în mediul online, iată care ar fi principalele dezavantaje:

Lipsa de interacțiune fizică și repercursiunile sale (izolare socială);

Abilitățile de comunicare față în față pot fi afectate;

Tendința de a acorda mai multă atenție asupra teoriei, decât activităților practice;

Anumite discipline sau domenii nu pot fi susținute exclusiv online.

Aceste competențe digitale pot fi însă dezvoltate încă din școală, prin cursuri de TIC, însoțite de cursuri de programare, care ajută la dezvoltarea creativității, a gândirii critice, a soluționării de probleme, a logicii și care asigură elevilor sau tinerilor un viitor profesional mai bun.
Educația digitală - o investiție de viitor
Cunoștințele digitale s-au transformat dintr-o simplă opțiune în normalitate, iar inovația și dezvoltarea tehnologiilor nu se va opri aici.

Înscrie-ți acum juniorul la cursurile de educație digitală Logiscool pentru a beneficia de cele mai bune surse informaționale, traininguri și o echipă de specialiști dornici să-l învețe tainele lumii digitale în cele mai interactive moduri.

Programe de vacanță pentru copii și adolescenți

Vezi programele noastre distractive de vacanță și alege cea mai potrivită variantă pentru pasiunile copilului tău!

# data[].attributes.attachment_link.title
Educatie digitala: ce inseamna, avantaje si dezavantaje - Logiscool

# data[].attributes.attachment_link.description
Descopera de ce educatia digitala in scoli este importanta pentru dezvoltarea profesionala si personala a viitorilor adulti. Afla despre alfabetizarea digitala.

# data[].attributes.body
Mulți educatori nu sunt suficient instruiți pentru a folosi tehnologiile eficient, ceea ce poate duce la o implementare ineficientă. Un studiu Ipsos indică că 40% din profesori au nevoie de mai mult training.

# data[].attributes.attachment_link.title
Cel mai nou curs pentru profesori integrează soluții digitale, crescând autonomia cadrelor didactice

# data[].attributes.body
Prea multă dependență de tool-uri digitale poate limita gândirea creativă tradițională, cum ar fi scrisul de mână sau experimentele practice, conform analizei OCDE.